Helaian Penerangan Produk Takaful myMotor - Kenderaan Persendirian (Perlindungan Komprehensif) Sila baca Helaian Penerangan Produk ini sebelum anda membuat keputusan untuk menyertai Takaful myMotor - Kenderaan Persendirian (Perlindungan Komprehensif). Sila pastikan juga anda membaca terma dan syarat am. 1. Apakah produk ini? Ini adalah Takaful Kenderaan Persendirian Komprehensif yang memberikan perlindungan kepada kenderaan anda sekiranya berlaku kerugian atau kerosakan akibat kemalangan, kebakaran atau kecurian serta liabiliti kepada pihak ketiga untuk kematian atau kecederaan badan dan kerugian atau kerosakan harta benda. 2. Apakah konsep Syariah yang diguna pakai? Produk ini menggunakan konsep Syariah berikut: a) Tabarru' bermaksud derma untuk tujuan kebajikan. Di bawah produk ini, peserta menderma sebahagian sumbangan kepada Dana Takaful Am (DTA) untuk membantu peserta lain. b) Wakalah merujuk kepada kontrak di mana satu pihak, sebagai prinsipal memberi kuasa kepada satu pihak yang lain sebagai wakilnya untuk melaksanakan tugas tertentu dalam hal-hal yang boleh diwakilkan, dengan atau tanpa mengenakan upah. Di bawah produk ini, peserta memberi kuasa kepada syarikat untuk menguruskan DTA dan sebagai balasannya, syarikat akan menerima yuran wakalah. c) Ju'alah merujuk kepada kontrak di mana satu pihak menawarkan ganjaran tertentu kepada pihak lain yang Berjaya mencapai hasil yang telah ditetapkan. Di bawah produk ini, peserta membenarkan syarikat untuk menerima sebahagian daripada lebihan boleh agih daripada DTA sebagai insentif prestasi atas pencapaian Syarikat dalam menguruskan DTA yang menghasilkan lebihan tersebut. d) Qard merujuk kepada kontrak pemberian pinjaman wang oleh pemberi pinjaman kepada peminjam di mana peminjam itu perlu membayar balik jumlah yang setara kepada pemberi pinjaman. Di bawah produk ini, syarikat akan meminjamkan sejumlah wang kepada DTA tanpa faedah sekiranya DTA mengalami defisit. e) Hibah merujuk kepada pemindahan hak milik atas satu aset dari penderma kepada penerima tanpa sebarang pertimbangan. Di bawah Sijil ini, manfaat yang dibayar dari DTA adalah berdasarkan Hibah. Penerima boleh menerima manfaat yang dibayar di bawah Sijil ini jika penerima adalah seorang penerima di bawah Hibah bersyarat. 3. Apakah perlindungan / manfaat yang disediakan? Produk ini melindungi: A. Kerugian atau kerosakan ke atas kenderaan anda disebabkan oleh kemalangan, kebakaran atau kecurian. B. Liabiliti anda atau liabiliti pemandu yang diberi kuasa terhadap pihak ketiga bagi: Kecederaan tubuh badan dan kematian; dan Kerugian atau kerosakan harta benda Di samping itu, pemandu dan penumpang di dalam kenderaan yang dinamakan berhak mendapat manfaat Kemalangan Peribadi Percuma sebanyak RM15,000 setiap orang sekaligus. Produk ini juga menyediakan program bantuan bahu jalan 24/7 dengan perkhidmatan tunda percuma sehingga 50km. Manfaat pilihan lain dengan pembayaran sumbangan tambahan: Perihal Perlindungan Manfaat ini melindungi kos penggantian atau pembaikan sebarang kaca di cermin depan, tingkap atau pelindung matahari kenderaan anda yang rosak akibat kemalangan, termasuk kos filem laminasi / penapis haba (jika ada). Manfaat Tambahan Perlindungan untuk Cermin Kenderaan a. Diskaun Tanpa Tuntutan (NCD) anda tidak akan terjejas sekiranya menyertai perlindungan tambahan ini. b. Motor PA Plus Manfaat ini menyediakan manfaat tambahan kepada pemandu dan penumpang yang dalam perjalanan dengan menaiki kenderaan anda terhadap kematian atau keilatan kekal akibat kemalangan jalan raya serta khidmat tunda akibat kerosakan tanpa had sehingga had maksimum yang dipilih. Ini adalah tambahan kepada Kemalangan Peribadi Percuma bernilai RM15,000 bagi setiap Orang yang Dilindungi dan 50km khidmat tunda akibat kerosakan. STMAB/PDS(BM)/Takaful myMotor-Kenderaan Persendirian/V01/09-2023 MS 1 dari 5
c. Kemasukan Peril Khas d. Khidmat Tunda dan Pembersihan kerana Kerosakan disebabkan Air e. Pampasan untuk Tempoh Pembaikan yang Dianggarkan (CART) f. Penggantian Kunci g. Liabiliti Undang-undang terhadap Penumpang h. Liabiliti Undang-undang akibat Kecuaian Penumpang i. Mogok, Rusuhan dan Kekecohan Awam Nota: Helaian Penerangan Produk Takaful myMotor - Kenderaan Persendirian (Perlindungan Komprehensif) Anda boleh memilih mana-mana pelan di bawah: Pelan 1 - RM20,000 Perlindungan PA untuk Pemandu & Penumpang dan khidmat tunda akibat kerosakan sehingga 100km Pelan 2 - RM30,000 Perlindungan PA untuk Pemandu & Penumpang dan khidmat tunda akibat kerosakan sehingga 200km Pelan 3 - RM40,000 Perlindungan PA untuk Pemandu & Penumpang dan khidmat tunda akibat kerosakan sehingga 300km Pelan 4 - RM85,000 Perlindungan PA untuk Pemandu & Penumpang dan khidmat tunda akibat kerosakan dan kemalangan tanpa had maksimum di Semenanjung Malaysia manakala di Malaysia Timur sehingga 1000km.
Manfaat ini melindungi kenderaan anda dari kerugian atau kerosakan yang disebabkan oleh bencana semula jadi seperti banjir, ribut, taufan, letusan gunung berapi, gempa bumi, tanah runtuh atau mendapan. Manfaat ini membayar balik perbelanjaan sebenar yang anda keluarkan sehingga had maksimum dipilih terhadap kerosakan air akibat banjir, banjir kilat, limpahan saluran air, longkang, sungai atau lumpur yang memerlukan tundaan dan pembersihan. Manfaat ini hanya boleh dituntut sekali dalam tempoh perlindungan. Anda boleh memilih had manfaat daripada pelan di bawah: Pelan 1 - RM1,000 Pelan 2 - RM2,000 Pelan 3 - RM3,000 Manfaat ini membayar pampasan akibat kerugian penggunaan kenderaan anda berdasarkan penilaian pelaras kerugian mengenai masa yang diperlukan untuk pembaikan akibat kemalangan (sehingga 21 hari x RM200). Manfaat ini membayar balik 80% kos penggantian kunci kereta anda sehingga had maksimum yang dipilih. Manfaat ini hanya boleh dituntut sekali dalam tempoh perlindungan. Anda boleh memilih had manfaat daripada pelan di bawah: Pelan 1 - RM750 Pelan 2 - RM1,500 Pelan 3 - RM3,000 Manfaat ini melindungi anda terhadap liabiliti undang-undang untuk kematian atau kecederaan tubuh badan penumpang (kecuali ahli keluarga) akibat kecuaian pemanduan anda. Perlindungan ini adalah wajib sekiranya memandu kereta anda di Singapura. Manfaat ini melindungi anda terhadap liabiliti undang-undang untuk kematian atau kecederaan badan kepada pihak ketiga atau kerosakan harta benda pihak ketiga disebabkan oleh kecuaian penumpang anda (contoh - penumpang di dalam kereta anda telah membuka pintu dan menyebabkan kecederaan kepada pejalan kaki atau merosakkan kereta dibelakang). Manfaat ini melindungi kenderaan anda daripada kehilangan atau kerosakan yang disebabkan secara langsung oleh orang yang terlibat dalam mogok, rusuhan atau gangguan ketenteraman awam. STMAB/PDS(BM)/Takaful myMotor-Kenderaan Persendirian/V01/09-2023 MS 2 dari 5
Helaian Penerangan Produk Takaful myMotor - Kenderaan Persendirian (Perlindungan Komprehensif) 1) Adalah menjadi kesalahan di bawah undang-undang Republik Singapura jika memasuki negara tersebut tanpa mempunyai perlindungan liabiliti penumpang bagi kenderaan anda. 2) Sekiranya jumlah Orang yang Dilindungi pada waktu kejadian melebihi jumlah kapasiti tempat duduk yang dinyatakan dalam Kad Pendaftaran Kenderaan, had liabiliti kami bagi setiap orang akan dikurangkan dengan nisbah jumlah penumpang yang dinyatakan dengan jumlah sebenar penumpang. Orang yang Dilindungi bermaksud pemandu dan / atau penumpang kereta Anda. 3) Tempoh perlindungan adalah untuk satu tahun. Anda perlu memperbaharui Sijil anda setiap tahun. 4) Sila rujuk Sijil untuk senarai penuh perlindungan / manfaat di bawah produk ini. Manfaat-manfaat yang dibayar di bawah produk yang layak adalah dilindungi oleh Perbadanan Insurans Deposit Malaysia (PIDM) sehingga had perlindungan. Sila rujuk Brosur Sistem Perlindungan Manfaat Takaful dan Insurans (TIPS) PIDM atau hubungi Takaful Malaysia atau PIDM (layari 4. Berapakah jumlah sumbangan yang saya perlu bayar? Sumbangan yang perlu anda bayar mungkin berbeza bergantung kepada kelayakan NCD, manfaat pilihan dan faktor penarafan kami seperti jumlah perlindungan, umur kenderaan, buatan dan model kenderaan serta umur pemandu. Sumbangan untuk beberapa manfaat pilihan adalah seperti di bawah: a. Manfaat Tambahan Motor PA Plus Pelan 1 RM20 Pelan 2 RM30 Pelan 3 RM40 Pelan 4 RM85 b. Khidmat Tundaan dan Pembersihan akibat RM20 RM35 RM45
Kerosakan Air c.
Penggantian Kunci RM20
RM30 RM50
Contoh: Sumbangan kasar bagi kereta persendirian baharu dengan jumlah dilindungi RM50,000.00* dan 1500 cc. Perlindungan komprehensif Tolak: Kelayakan NCD - 25% Perlindungan tambahan - Kerosakan Cermin sehingga RM800.00 RM 1,552.50 (RM 388.13) RM 120.00 Motor PA Plus - (Pelan 1) RM 20.00 Sumbangan Kasar RM1,304.37 Anggaran sumbangan kasar yang perlu dibayar adalah RM1,304.37 tidak termasuk Cukai Perkhidmatan dan Setem Duti.*Jumlah perlindungan ini adalah berasaskan kepada nilai pasaran semasa kenderaan dengan merujuk kepada pangkalan data penilaian kenderaan ISM ABI. Nota: Contoh di atas adalah bagi tujuan ilustrasi sahaja. 5. Apakah yuran dan caj yang saya perlu bayar? Jenis Yuran Wakalah 30% daripada sumbangan yang mana: Amaun Komisen - 10% (jika berkenaan) - Perbelanjaan Lain - 20% Duti Setem Cukai Perkhidmatan RM10.00 6% dari sumbangan dibayar 6. Apakah sebahagian daripada terma dan syarat penting yang patut saya ketahui?
Tanggungjawab Pendedahan Kontrak Takaful Pengguna Menurut Perenggan 5 daripada Jadual 9 Akta Perkhidmatan Kewangan 2013, jika anda memohon takaful ini sepenuhnya untuk tujuan yang tidak berkaitan perdagangan, perniagaan atau profesion, anda mempunyai kewajipan untuk mengambil langkah yang munasabah untuk tidak membuat pernyataan yang salah dalam menjawab soalan di dalam Borang Cadangan (atau semasa memohon takaful ini). Anda dikehendaki menjawab soalan dalam Borang Cadangan ini dengan lengkap dan tepat. Kegagalan untuk mengambil langkah yang munasabah dalam menjawab soalan berkenaan, mungkin mengakibatkan pembatalan kontrak takaful anda, penolakan atau pengurangan tuntutan, perubahan terma atau penamatan kontrak takaful anda. Kewajipan pendedahan di atas hendaklah diteruskan sehingga kontrak takaful anda dimeterai, diubah atau STMAB/PDS(BM)/Takaful myMotor-Kenderaan Persendirian/V01/09-2023 MS 3 dari 5
Helaian Penerangan Produk Takaful myMotor - Kenderaan Persendirian (Perlindungan Komprehensif) diperbaharui dengan kami. Sebagai tambahan kepada soalan-soalan di dalam Borang Cadangan (atau semasa memohon takaful ini), anda dikehendaki untuk mendedahkan apa-apa perkara lain yang anda tahu akan mempengaruhi keputusan kami dalam menerima risiko dan menentukan kadar dan terma yang dikenakan. Anda juga mempunyai kewajipan untuk memberitahu kami dengan serta-merta jika pada bila-bila masa selepas kontrak takaful anda dimeterai, diubah atau diperbaharui dengan kami (atau semasa permohonan takaful ini), apa-apa maklumat yang dinyatakan dalam Borang Cadangan tidak tepat atau sudah berubah. Kontrak Takaful Komersial Menurut Perenggan 4(1) daripada Jadual 9 Akta Perkhidmatan Kewangan Islam 2013, jika anda memohon takaful ini untuk tujuan yang berkaitan dengan perdagangan, perniagaan atau profesion anda, anda mempunyai kewajipan untuk mendedahkan sebarang perkara yang anda tahu adalah berkaitan dengan keputusan kami dalam menerima risiko dan menentukan kadar dan terma terpakai dan apa-apa perkara yang seseorang yang munasabah dalam keadaan itu boleh dijangka tahu sebagai relevan, jika tidak, ia boleh mengakibatkan pengelakan kontrak takaful anda, penolakan atau pengurangan tuntutan anda, perubahan terma atau penamatan kontrak takaful anda. Kewajipan pendedahan di atas hendaklah berterusan sehingga masa kontrak takaful anda dimeterai, diubah atau diperbaharui dengan kami. Anda juga mempunyai kewajipan untuk memberitahu kami dengan segera jika pada bila-bila masa selepas kontrak takaful anda telah dimeterai, diubah atau diperbaharui dengan kami mana-mana maklumat yang diberikan dalam Borang Cadangan (atau semasa anda memohon takaful ini) adalah tidak tepat atau telah berubah. Nilai Pasaran Kenderaan - Anda perlu memastikan supaya kenderaan anda dilindungi pada amaun yang sesuai iaitu nilai pasaran semasa kenderaan. Kegagalan untuk melindungi berdasarkan kepada Nilai Pasaran semasa kenderaan boleh mempengaruhi penjelasan tuntutan kerana "Klausa Purata" (bayaran tertakluk kepada purata) akan diguna pakai di mana amaun bayaran yang akan ditawarkan lebih rendah daripada amaun perlindungan. Tunai sebelum perlindungan - Sumbangan penuh perlu dibayar kepada kami atau ejen sah yang mewakili kami sebelum perlindungan boleh diberikan.
Bengkel Panel - Sekiranya kenderaan anda terlibat dalam kemalangan, anda harus menghantar kenderaan yang rosak ke mana-mana Bengkel Panel kami. Sekiranya anda ingin menghantar kenderaan yang rosak ke bengkel bukan panel, anda perlu mendapatkan kelulusan kami. Nota: Senarai di atas adalah tidak lengkap. Sila rujuk kepada Sijil untuk senarai terma dan syarat yang lengkap bagi produk ini. 7. Apakah pengecualian utama bagi Produk ini? Produk ini tidak melindungi kerugian tertentu, seperti: i) Liabiliti terhadap tuntutan oleh penumpang kenderaan anda kecuali ianya dilindungi melalui endorsmen yang berasingan; atau ii) Kerugian daripada penggunaan kenderaan anda; atau iii) Kerugian, kerosakan atau liabiliti yang timbul daripada kejadian semula jadi seperti banjir, rebut atau tanah runtuh kecuali ianya dilindungi melalui endorsmen yang berasingan. Nota: Senarai di atas adalah tidak lengkap. Sila rujuk kepada Sijil untuk senarai pengecualian yang lengkap bagi produk ini. 8. Bolehkah saya membatalkan sijil saya? Anda boleh membatalkan sijil pada bila-bila masa dengan memberi notis bertulis kepada kami. Selepas pembatalan, anda layak menerima sebahagian bayaran balik sumbangan dengan syarat anda tidak membuat sebarang tuntutan. 9. Apakah yang perlu saya buat sekirannya terdapat perubahan dalam butiran peribadi saya? Adalah penting bagi anda mengemaskini portal myTakaful Customer atau memaklumkan kepada kami sebarang perubahan mengenai maklumat anda bagi memastikan semua surat-menyurat sampai kepada anda tepat pada masanya. 10. Dimanakah saya boleh mendapatlan maklumat lanjut? Sekiranya anda memerlukan maklumat tambahan berkenaan Takaful Motor, anda boleh merujuk kepada laman web, hubungi mana-mana cawangan atau ejen kami. Anda juga boleh merujuk kepada buku panduan layari insuranceinfo berkaitan 'Takaful Motor', yang boleh didapati di cawangan kami atau STMAB/PDS(BM)/Takaful myMotor-Kenderaan Persendirian/V01/09-2023 MS 4 dari 5
Helaian Penerangan Produk Takaful myMotor - Kenderaan Persendirian (Perlindungan Komprehensif) Jika anda mempunyai sebarang pertanyaan, sila hubungi: Unit Khidmat Pelanggan (CSU) Syarikat Takaful Malaysia Am Berhad [201701032316 (1246486-D)] Tingkat 27, Blok Annex, Menara Takaful Malaysia, No. 4, Jalan Sultan Sulaiman, 50000 Kuala Lumpur P.O. Box 11483, 50746 Kuala Lumpur. Tel: 1-300 88 252 385 Faks: 603 - 2274 0237 Emel: Laman Web: 11. Jenis-jenis perlindungan lain yang sama dan boleh didapati. Sila rujuk kepada laman web, cawangan atau ejen kami untuk mendapat maklumat mengenai perlindungan lain yang sama yang boleh didapati. NOTA PENTING: ANDA HARUS MEMASTIKAN KENDERAAN ANDA DILINDUNGI DENGAN JUMLAH YANG SEPATUTNYA. JIKA BERLAKU KEMALANGAN, ANDA DINASIHATKAN UNTUK BERURUSAN DENGAN BENGKEL YANG DILULUSKAN. JIKA ANDA MEMPUNYAI PERLINDUNGAN KOMPREHENSIF DAN ANDA TIDAK BERSALAH, ANDA DINASIHATKAN UNTUK MENGEMUKAKAN TUNTUTAN KEPADA KAMI. ANDA PERLU MEMBACA DAN MEMAHAMI SIJIL TAKAFUL DAN BERBINCANG DENGAN EJEN ATAU HUBUNGI KAMI UNTUK MAKLUMAT LANJUT. Syarikat Takaful Malaysia Am Berhad adalah dilesenkan di bawah Akta Perkhidmatan Kewangan Islam 2013 dan dikawal selia oleh Bank Negara Malaysia. Maklumat yang dinyatakan di dalam helaian penerangan produk ini adalah sah pada September 2023. STMAB/PDS(BM)/Takaful myMotor-Kenderaan Persendirian/V01/09-2023 MS 5 dari 5